armvectores/hy_wikipedia_2023 huggingface dataset:
Հյուսիսային Մակեդոնիան Եվրատեսիլ երգի մրցույթում

Մակեդոնիան, ներկայացված մրցույթին որպես Նախկին Հարավսլավիայի Հանրապետություն Մակեդոնիա (ՆՀՀ Մակեդոնիա), առաջին անգամ մասնակցել է Եվրատեսիլ երգի մրցույթին 1998 թ. Այնուամենայնիվ, երկիրն առաջին անգամ մասնակցել է Եվրատեսիլին 1996 թվականին, այդ տարվա Եվրատեսիլի նախընտրական ընտրությունին, սակայն Մակեդոնիան չկարողացավ անցնել եզրափակիչ. Այդ տարի Մակեդոնիան ներկայացրել էր երգչուհի Կալիոպին «Samo ti» («Միայն դու») երգով.
Երկրի լավագույն արդյունքը եղել է 2019 թվականին, երբ Թամարա Թոդևսկան Թել Ավիվում իր «Proud» երգով զբաղեցրեց 7-րդ տեղը.


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Պատկերադարան ==

		
		
		


== Հղումներ ==
Մակեդոնիայի էջը Eurovision.tv կայքում
Շարաբխանա

Շարաբխանա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սոցիալական մեդիա

Սոցիալական մեդիա (անգլ.՝ social media, social networking services, հաղորդակցման սոցիալական միջոցներ, ցանցային հաղորդակցման ծառայություններ), համացանցի միջոցով զանգվածային հաղորդակցության տեսակ։ Ունի մի շարք էական տարբերություններ ավանդական տեսակներից։ Սոցիալական մեդիան համակարգչային տեխնոլոգիաներն են, որոնք հեշտացնում են տեղեկատվության, գաղափարների, կարիերայի շահերի և արտահայտման այլ ձևերի ստեղծումը և փոխանակումը վիրտուալ համայնքների և ցանցերի միջոցով։ Ներկայումս առկա ինքնավար և ներկառուցված սոցիալական լրատվամիջոցների ծառայությունների բազմազանությունը ներկայացնում է որոշման խնդիրները. սակայն կան որոշ ընդհանուր առանձնահատկություններ։
Ըստ 2021 թ․ հոկտեմբեր ամսվա տվյալների՝ աշխարհի բնակչության 57,6%-ն օգտվում է սոցիալական մեդիա ռեսուրսներից, ներառյալ սոցիալական ցանցերն ու սոցիալական հաղորդակցության միջոցները։ Օգտատերերի կողմից միջին օրական օգտագործումը 2 ժամ 27 րոպե է (2021 թվականի հոկտեմբեր)։
Վերլուծական տվյալների համաձայն՝ կանխատեսվում է, որ 2025 թ․-ին սոցիալական մեդիա հարթակներում օգտատերերի թիվը կհասնի 4․41 մլրդ-ի։
Սոցիալական մեդիաները՝ Web 2.0 ինտերակտիվ առցանց ծրագրեր են։ Սոցիալական մեդիա հարթակների շարքում առանձնացնում են՝

սոցիալական ցանցեր
սոցիալական հաղորդակցման ռեսուրսներ և հավելվածներ
բլոգային և միկրոբլոգային հարթակներ
կարծիքների հրապարակման ռեսուրսներ և այլն


== Ծանոթագրություններ ==
Հեյդար Ալիևի հիմնադրամ

Հեյդար Ալիևի Հիմնադրամ (ադրբ.՝ Heydər Əliyev Fondu), Ադրբեջանում գործող ոչ կառավարական կազմակերպություն, որը իրականացնում է կրթական, գիտական, մշակութային, երիտասարդների սոցիալական, առողջապահական, զբաղվածության հիմնախնդիրների լուծմանն ուղղված ծրագրեր։


== Հիմնադրամի մասին ==

Հեյդար Ալիևի Հիմնադրամը ստեղծվել է 2004 թվականին։ Հեյդար Ալիևի Հիմնադրամի գործունեության կարևոր ուղղությունը հանդիսանում է բարեգործությունը։ Հիմնադրամի նախագահը Ադրբեջանի առաջին տիկին, ՅՈւՆԵՍԿՕ-ի և ԻՍԵՍԿՕ-ի բարի կամքի դեսպան Մեհրիբան Ալիևան է։  Այդ կառույցը ադրբեջանական ժողովրդի Համազգային առաջնորդ Հեյդար Ալիևի կյանքի, գործունեության ու գաղափարների ուսումնասիրման ու քարոզման հետ մեկտեղ, ակտիվ աշխատանք է կատարում Ադրբեջանի սոցիալ-տնտեսական ու հումանոտար զարգացմանն աջակցության ուղղությամբ։ Իր հիմնադրման օրվանից Հիմնադրամը նվիրվածություն է ցուցադրել իր սկզբունքներին՝ նախագծեր իրագործելով կրթության, առողջապահության, մշակույթի, սպորտի, գիտության, տեխնոլոգիաների, բնապահպանության և այլ  ոլորտներում։ Դրանից բացի, Հեյդար Ալիևի Հիմնադրամի  նախաձեռնությամբ և աջակցությամբ կազմակերպվում են՝ ադրբեջանցի դպրոցականների այցելությունները Գերմանիա, Բելգիա, Ֆրանսիա, Վրաստան, Նիդերլանդներ և Ռումինիա, իսկ Ադրբեջան են ժամանում ԱՄՆ, Վրաստանի, Ռումինիայի և Ռուսաստանի դպրոցների աշակերտները։
Հիմնադրամի կենտրոնը գտնվում է Բաքվում։ Հեյդար Ալիևի Հիմնադրամը կազմված է հետևյալ բաժիններից, որոնք իրենց հերթին ունեն ենթաբաժիններ.
Հումանիտար ծրագրերի բաժին.

Մշակույթ և զբոսաշրջություն
Սոցիալական քաղաքականություն
Կրթություն, երիտասարդության և սպորտի հարցեր։Միջազգային հարաբերությունների բաժին.

Հարաբերություններ միջազգային կազմակերպությունների հետ
Հարաբերություններ ԱՊՀ պետությունների հետ
Հարաբերություններ արտասահմանյան պետությունների հետ։Հասարակական հարաբերությունների բաժին.

Հարաբերություններ իրավական և ֆիզիկական անձանց հետ
Հարաբերություններ զանգվածային լրատվամիջոցների հետ։Գործառնական բաժին.

Գլխավոր բաժանմունք
Վերլուծական-տեղեկատվական բաժանմունք
Քարոզչության և հետազոտության բաժանմունք
Անվտանգության բաժանմունք
Մարդկային ռեսուրսների բաժանմունք
Տնտեսական բաժանմունք
Արձանագրային բաժանմունք։


== Պատկերասրահ ==
Ադրբեջանից արտերկրում կատարված նախագիծները
		
		
		
		


== Ծանոթագրություններ ==
Դարովիցա (այլ կիրառումներ)

Դարովիցա, կարող է վերաբերել՝

Դարովիցա - գետ Ռուսաստանում, Զիմնյայայի վտակը
Դարովիցա - գետ Ռուսաստանում, Չերնյանիցայի վտակը
Ցելիննի (այլ կիրառումներ)

Ցելիննիյ, կարող է վերաբերել՝

Ցելիննիյ - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Ցելիննիյ - գյուղ Ռուսաստանի Սարատովի մարզի Պերելյուբինսկի շրջանի կազմում։
Մարտինուս Վելտման

Մարտինուս Վելտման (հոլ.՝ Martinus J. G. Veltman, հունիսի 27, 1931(1931-06-27), Վալվեյկ, Հյուսիսային Բրաբանդ, Նիդերլանդներ - հունվարի 4, 2021(2021-01-04), Bilthoven, Դե Բիլտ, Ուտրեխտ, Նիդերլանդներ),  նիդերլանդացի ֆիզիկոս, 1999 թվականի ֆիզիկայի Նոբելյան մրցանակի դափնեկիր 1999 թվականին (Գերարդ Հովթի հետ միասին)։ Նիդերլանդների գիտությունների թագավորական ակադեմիայի անդամ (1980), ԱՄՆ Գիտությունների ազգային ակադեմիայի (2000) և Ռուսաստանի գիտությունների ակադեմիայի (2016) օտարերկրյա անդամ (2016)։


== Կենսագրություն ==
Մարտինուսը Նիդեռլանդների հարավում գտնվող Վալվեյկ քաղաքի տարրական դպրոցի տնօրենի ընտանիքի վեց երեխաներից չորրորդն է եղել։ 1948 թվականին դպրոցն ավարտելուց հետո նա սկսել ֆիզիկա ուսումնասիրել Ուտրեխտի համալսարանում։ 1953 թվականին միջին գնահատականով պաշտպանել է նախադիպլոմային աշխատանքը։ 1956-1959 թվականներին դիպլոմ ստանալուց հետո բանակում անցել է եռամյա զինծառայության։ Զինվորական ծառայությունից հետո ընդունվել է տեսական ֆիզիկայի գծով ասպիրանտուրա Լեոն վան Հովի ղեկավարությամբ։ 1961 թվականին Մարտինուս Վելտմանը տեղափոխվեց Ժնև, քանի որ այնտեղ նրա գիտական ղեկավարը գլխավորում էր CERN-ի տեսական բաժինը։ 1963 թվականին պաշտպանել է թեկնածուական ատենախոսություն։ Դրանից հետո նա մի քանի ամիս անցկացրեց CERN-ում՝ դիտելով նեյտրինոների փորձերը, այնուհետև տեղափոխվել է Սթենֆորդի համալսարանի SLAC լաբորատորիա։ Սակայն մի քանի ամիս անց նորից վերադարձել է CERN։ 1968 թվականին Մարտինուս Վելտմանը տեղափոխվել է Ուտրեխտ և զբաղեցրել է իր նախկին ղեկավարի թոշակի անցնելուց հետո ազատված ամբիոնը։
Միչիգանի համալսարանում մեկ տարի աշխատելուց հետո նա որոշել է տեղափոխվել ԱՄՆ։ 1981 թվականի աշնանը տեղափոխվեց Էնն Արբոր քաղաք։ Մարտինուս Վելտմանը թոշակի է անցել 1996 թվականին և դրանից հետո ապրել է Նիդեռլանդների Բիլթհովեն քաղաքում։
1960 թվականին Մարտինուս Վելտմանը ամուսնացել է Աննիկայի հետ; նրանք ունեցել են դուստր՝ Հելենը (1961), և երկու որդի՝ Հյուգոն (1966) և Մարտինը (1971)։


== Ձեռքբերումներ ==
Աշխատել է իր ուսանող Գերարդ Հովթի հետ  չափաբերման տեսությունների մաթեմատիկական ձևակերպման վերանորմալացման տեսության վրա։ 1977 թվականին նրան հաջողվել է  կանխատեսել վերին քվարկի զանգվածը, ինչը կարևոր քայլ էր 1995 թվականին դրա հայտնաբերման ուղղությամբ։
1999 թվականին Գերարդ Հովթի հետ նա արժանացել է ֆիզիկայի Նոբելյան մրցանակի՝ «էլեկտրաթույլ ուժի քվանտային կառուցվածքը պարզաբանելու համար»։


== Պարգևներ ==
Մասնիկների ֆիզիկայի և բարձր էներգիայի ֆիզիկայի մրցանակ, Եվրոպական ֆիզիկական ընկերության կողմից (1993)
Դիրակի մեդալ, Աբդուս Սալամի անվան տեսական ֆիզիկայի միջազգային կենտրոնից ( 1996)
Ֆիզիկայի Նոբելյան մրցանակ (1999)Թիվ 9492 աստերոիդը  անվանվել է Վելտմանի պատվին։


== Ծանոթագրություններ ==
Կոլովրատ

Կոլովրատ (ռուս.՝ Коловрат), արևի սլավոնական խորհրդանիշ։ Այժմ տվյալ խորհրդանիշը հիմնականում օգտագործվում է ռուս ազգայնականների կողմից, ինչպիսիք են «Ռուսական ազգային միասնականություն» և նոր հեթանոսների շարժումները։


== Գրականություն ==
Կոլովրատի խորհրդանիշը (հոդվածների ժողովածու)
Անցյալը. կոլովրատը Ռուսաստանում Archived 2013-03-23 at the Wayback Machine.


== Ծանոթագրություններ ==
Գառայ (քաղաք)

Գառայ (իսպ.՝ Garray), քաղաք և համայնք Իսպանիայում, գտնվում է Սորիյա նահանգում՝ Կաստիլիա և Լեոն ինքնավար մարզերի կազմում։ համայնքնը գտնվում է Սորիյա շրջանի կազմում։ Տարածքը զբաղեցնում է 76, 24 կմ²։ Բնայչությունը 608 մարդ (ըստ 2010 թվականի)։
Քաղաքի հովանավորը համարվում է Սանտոս Ներեոն, Ակիլիոն և Պենկրասիոն և Սուրբ Դոմիտիլան։


== Արտաքին հղումներ ==
La frontera del Duero — Ermita románica de los Santos Mártires
Մեչխեր

Մեչխեր (վրաց.՝ მეჩხერი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Ծղալտուբոից հեռու է 35 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ։


== Ծանոթագրություններ ==
Ուսպենսկոե (այլ կիրառումներ)

Ուսպենսկոե, կարող է վերաբերել՝

Ուսպենսկոե - գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։
Ուսպենսկոե - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Ուսպենսկոե - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Ուսպենսկոե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Փոքր Լոսիխա

Փոքր Լոսիխա  (ռուս.՝  Малая Лосиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Լոսիխա գետի ափով՝ 194 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200512115200001366
Հիդրոլոգիական ուսումնասիրությունների կոդը - 13.01.02.005
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քյահրիզ (աղբյուր)

Քյահրիզի աղբյուր գտնվում է Հայաստանի Արագածոտնի մարզում՝ Գեղաձոր գյուղից 8,5 կմ հարավ-արևմուտք, Գեղաձոր գետի վերին հոսանքի տրոգային կրկեսի վերին եզրին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բրենդան Ռոջերս

Բրենդան Ռոդջերս, (անգլ.՝ Brendan Rodgers, հունվարի 26, 1973(1973-01-26), Carnlough, Անտրիմ, Հյուսիսային Իռլանդիա, Միացյալ Թագավորություն), Հյուսիսային Իռլանդացի ֆուտբոլիստ և մարզիչ։ 2016 թվականի մայիսի 20-ից գլխավորում է շոտլանդական «Սելթիկը»։ Ամբողջ ֆուտբոլային կարիերայում հանդես է եկել և գալիս է Պրեմիեր Լիգայում։


== Կարիերա ==
Ռոջերսը իր կարիերան սկսել է «Բալլիմենա Յունայթեդ» թիմում և խաղացել պաշտպանի դիրքում։ Նա 18 տարեկան էր, երբ տեղափոխվեց «Ռեդինգ»։ Իր ֆուտբոլիստի կարիերան սկսել է 1987 թվականին և վերջացրել 1996 թվականին։ 2006-2008 թվականներին իր մարզչական կարիերայում, գլխավորում էր Չելսիի երիտասարդական ակադեմիան։ 2 տարի գլխավորելուց հետո տեղափոխվեց «Ուոտֆորդ» ակումբ։ 2012 թվականի մայիսի 30-ին տարածվեցին տեղեկություններ, որ Լիվերպուլը պետք է գլխավորի Ռոջերսը։ 2012 թվականի հունիսի 1-ից գլխավորում է Լիվերպուլը։ Նրա կարիերայի ամենալավ պահերը եղել են Լիվերպուլում։


== Մարզչական վիճակագրություն ==
2015 թվականի օգոստոսի 17-ի տվյալներով՝


== Ծանոթագրություններ ==
Նիկոլայ Դոլեժալ

Նիկոլայ Անտոնովիչ Դոլեժալ  (Николай Антонович Доллежаль, հոկտեմբերի 15 (27), 1899, Օմելնիկ, Եկատերինոսլավի նահանգ, Ռուսական կայսրություն - նոյեմբերի 20, 2000(2000-11-20), Մոսկվա, Ռուսաստան), միջուկային ռեակտորների կոնստրուկտոր, տեխնիկական գիտությունների դոկտոր, պրոֆեսոր։
Աշխատանքները վերաբերում են միջուկային Էներգետիկային, կոմպրեսորների և ջերմաուժային տեղակայանքների նախագծումներին։ Դոլեժալն աշխարհում առաջին ատոմային Էլեկտրակայանի ռեակտորի գլխավոր կոնստրուկտորն է։ ԽՍՀՄ պետական և Լենինյան մրցանակների դափնեկիր է։ Պարգևատրվել է Լենինի 4 շքանշանով։


== Կենսագրություն ==
Ծնվել է հոկտեմբերի 15-ին 1899 թ., Զապորոժիեի մարզի Օրեխովի շրջանի Օմելնիկ գյուղում։
ՍՍՏՄԳԱ ակադեմիկոս (1962), սոցիալիստական աշխատանքի հերոս (1949)։

1923 թ-ին ավարտել է Մոսկվայի բարձրագույն տեխնիկական դպրոց ինժեներ-մեխանիկ բաժինը։ 1925-1930 թթ. աշխատել է նախագծային կազմակերպություններում։
1943 թ. նա դարձավ գիտահետազոտական ինստիտուտի քիմիական ճարտարագիտության ղեկավար։
1952 թ. Դոլեժալը ղեկավարել է «Հատուկ ինստիտուտ»՝ նախատեսված կառուցման համար ռեակտորներ։
1958 թ. մեկնարկել է երկակի գործողություն ունեցող ռեակտոր։
1961 թ. ստեղծել է «Միջուկային» բաժին, «Էներգետիկ համակարգեր և մեքենաներ»։
1998 թ. (99 տարեկանում) ամսագրում հրատարակվեց նրա «Գիտություն և կյանք» հոդվածը։Մասնագետը միջուկային էներգիայի Բորիս Գրիգորովիչ Դուբովսկին հաշվի առավ, որ Դոլեժալն է անձամբ իրական մեղավորը վթարի համար և ակտիվորեն հրապարակել են իրենց կարծիքները մամուլում։
Չեռնոբիլիի ՄԱԳԱՏԷ զեկույցում Դոլեժալի անունը չէր նշվում։
Մահացել է նոյեմբերի 20-ին, 2000 թ. 101 տարեկան հասակում։


== Ծանոթագրություններ ==
Ֆու (ժանր)

Ֆու (չինարեն՝ 賦), չինական գրականության ժանր, որն ներառում է և՛ արձակ, և՛ պոեզիա․ ֆուն առավել զարգացել է Հան դինաստիայի ժամանակ (մ․ թ․ ա․ 2-րդ դար - մ․ թ․ 2-րդ դար)։


== Պատմություն ==

Ֆու ժանրի ստեղծման տարեթիվն անհայտ է, սակայն արդեն մ․ թ․ ա․ 4-րդ դարում այն ակտիվորեն գործածվում էր։
Առաջին կարճ ֆուերի հեղինակներից է Ցյույ Յուանը, հենց նրա «Լիսաո» պոեմից է ընդունված հաշվել ժանրի ի հայտ գալու թվականը։ «Լիսաոն» վերագրվում է սաոֆուին (չինարեն՝ 骚赋) և բացի ֆուից, նրանից է սկիզբ առնում նաև սաո եղերերգական ժանրը։ Ֆուն առավել հայտնի դարձավ Հան դինաստիայի օրոք։ Հետագայում ժանրը զարգացել է Տան և Սուն հարստությունների օրոք և գործածվել մինչև 20-րդ դարի սկիզբը։
Ֆուն գործածող պոետների թվում էին այնպիսի վարպետներ, ինչպիսիք են Վան Ցանը և Սիմա Սյանժուն։


== Նկարագրություն ==

Ֆուն չունի իր նմանօրինակը արևմտյան գրական աշխարհում և իրենից ներկայացնում է ռիթմիկ արձակ՝ պոետական ներդիրներով։ Ֆուն հասարաոտք չէ։ Կառուցվածքով սովորաբար բաժանվում է՝ նախերգանքի, որտեղ վարողի հետ երկխոսության մեջ տրվում է բանաստեղծության թեման, հիմնական մասի, որտեղ տեղի է ունենում թեմայի զարգացումը, և ավարտի, որտեղ հեղինակն իր սեփական կարծիքն է հայտնում նկարագրված թեմայի վերաբերյալ։
Բովանդակային առումով ֆուն սկզբնապես ներբողական տեքստ էր իրենից ներկայացնում, որտեղ գովերգվում էր թագավորը, կայսրությունը և այլն։ Դարի կեսերին այս ժանրի ուշադրության կենտրոնում հայտնվեց հասարակ մարդը, ինչպես նաև առօրյա առարկաներն ու երևույթները։ Ավելի ուշ շրջանում ֆու սկսեցին գրել քնարական մտածմունքների և բարոյախոսության նպատակով, վառ ոճն ու լեզուն փոխվեց ավելի խստով։


== Ծանոթագրություններ ==
Ներածություն

Ներածություն, գիտական աշխատության սկզբնամաս, բուն նյութից առաջ զետեղված շարադրանք, որի մեջ նկարագրվում է ուսումնասիրվող առարկան իր գլխավոր հարցադրումներով։ Ներածության մեջ պարզաբանվում են տվյալ խնդրի տեսական, գեղագիտական, գիտելիքների սկզբունքներն ու նախադրյալները, ընդհանուր ակնարկով նկարագրվում է ընդգրկվող ժամանակի հասարակական, քաղաքական, մշակութային կյանքը («Հայ նոր գրականության պատմության» հինգհատորյակի յուրաքանչյուր հատորն ունի գրականության պատմության տվյալ փուլը բնութագրող ծավալուն ներածություն)։ Ներածություն կարող է լինել նաև գիտության որևէ ճյուղին վերաբերող գիտելիքների հանրագումար (Գ․ Վ․ Հեգելի «Փիլիսոփայության ներածություն»-ը, Է․ Աղայանի «Լեզվաբանության ներածություն»-ը, Գ․ Պոսպելովի ընդհանուր խմբագրությամբ ռուս, լույս տեսած «Գրականագիտության ներածություն»-ը են, որոնք առանձին գրքեր են)։
Լադիսպոլի

Լադիսպոլի (իտալերեն՝ Ladispoli), քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 35895 մարդ (2005 թվական), խտությունը կազմում է 1436 մարդ/քառ. կմ։ Զբաղեցնում է 25 քառ. կմ տարածք։ Փոստային ինդեքս — 055, հեռախոսային կոդ — 06։


== Քույր քաղաքներ ==
 Իսպանիա Բենիկարլո, Իսպանիա
 Գերմանիա Հոյզենշտամ, Գերմանիա
 Ֆրանսիա Սեն Սավեն, Ֆրանսիա


== Արտաքին հղումներ ==
http://www.comune.ladispoli.roma.it/ Archived 2005-10-25 at the Wayback Machine.
Լադիսպոլի քաղաքը
Official Site Archived 2005-10-25 at the Wayback Machine.
Airport Transfers from and to Rome


== Ծանոթագրություններ ==
Ուլյանովո (գյուղ, Լուկոյանովսկի շրջան)

Անվան այլ կիրառումների համար տե՛ս՝ ՈւլյանովոՈւլյանովո (ռուս.՝ Ульяново), գյուղ Ռուսաստանի Նիժնի Նովգորոդի մարզի Լուկոյանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նագալենդի օրենսդիր ժողով

Նագալենդի օրենսդիր ժողով (հինդի՝ केरल विधान सभा), Հնդկաստանի Նագալենդ նահանգի երկպալատ օրենսդիր ժողով։ Նագալենդի օրենսդիր ժողովն այժմ ունի 60 ընտրված անդամ։ Նագալենդի օրենսդիր ժողովը հանդիպում է Նագալենդ նահանգի Վիդհան Բհավանում։
Նագալենդի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Նագալենդի օրենսդիր ժողովի խոսնակների ցանկ
Նագալենդի օրենսդիր ժողովի խոսնակի տեղակալների ցանկ
Նագալենդի գլխավոր նախարարների ցանկ
Նագալենդի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Nagaland Legislative Assembly
Շուր (գետ)

Շուր (պարսկերեն՝ شور [Շուր]), միակ գետն Իրանում, որը հոսում է անապատի խորքով։ Գետի հոսքը մշտապես փոխվում է Լութ անապատում և հարթվում է միայն նրա կենտրոնական մասում։


== Տարածականություն ==
Գետը սկիզբ է առնում Հարավային Խորասան նահանգի Խուսաֆ լեռներից, որը գտնվում է Բիջենդ քաղաքից հյուսիս-արևմուտք և 200 կմ հոսելով՝ թեքվում է ներքև՝ Շահդադ անապատ, առաջացնում է աղուտային լեռ՝ հյուսիսից ներհոսելով Կերման նահանգ։ Շուր գետի հիմնական աղբյուրը գտնվում է ծովի մակարդակից 2777 մետր բարձրության վրա։ Իր ճանապարհի վերջում այն հասնում է մինչև հյուսիս-արևելքում գտնվող յարդանգին։ Այն աղուտով, որտեղ գտնվում է գետը, ինչ-որ ժամանակ Հաբիս քաղաքից (ներկայիս Շահդադ) քարավանային ուղի է անցել դեպի Նեհբանդան և Ջիրոֆտ։ Եվ մեր օրերում էլ Շահդադ- Նեհբանդան ցամաքային ուղին անցնում է այդ նույն աղուտով։ Դրա նշանակալի մասը ծածկված է Շուր գետի առաջացրած ճահճուտներով։


== Հետաքրքիր փաստեր ==
Այս գետի հետ մի քանի հետաքրքիր փաստեր են կապված. Գետը չորային տարիներին չի ցամաքում և մինչ օրս հոսում է անապատի կենտրոնով։ Սակայն նա բավականին ուժեղ նեղանում է անապատի կենտրոնին մոտենալով։ Հորդառատ տեղումների ժամանակ Շուր գետը առաջացնում է աղի լճակ, իսկ երաշտի ժամանակ գետի հունում կարելի է տեսնել սպիտակ աղի՝ անապատի ավազի վրա առաջացրած գեղեցիկ պատկերները։ Քանի որ գետը հոսում է անմիջապես յարդանգիի մոտակայքով, այն փափկեցնում է յարդանգիի եզրերը, դրականորեն ազդեցություն է թողնում այս բնական կառույցների ամրության և էրոզիայի վրա և նպաստում է դրանց պահպանմանը։ Ջրի խտությունը այնքան մեծ է , որ ափերին ոչ մի բույս չի աճում։ Գոլորշիացման պատճառով գետի խորությունը նվազում է, այնուհետև աղի ջուրը դառնում աղեղատիպ, և ի վերջո, անապատի կենտրոնում արդեն ջուրը վերածվում է գեղեցիկ աղի բյուրեղների։ Այս գետի ջուրը համարվում է աշխարհի ամենաաղի ջուրը։ Գետը պարունակում է հանքային աղի մեծ պաշարներ։


== Էլեկտրակայան Շուր գետի վրա ==
Շուր գետի էլեկտրակայանը գտնվում է Թեհրան-Սավե մայրուղու 44-րդ կիլոմետրի վրա, Զարանդիա քաղաքային օկրուգում։ Կառուցվել է 2007 թվականին, արտադրում է 2,162 ՄՎտ էլեկտրաէներգիա։


== Ծանոթագրություններ ==
Բոգատիր (գյուղ, Ուգրանսկի շրջան)

Անվան այլ կիրառումների համար տե՛ս՝ Բոգատիր (այլ կիրառումներ)Բոգատիր (ռուս.՝ Богатырь), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դմբո Հանսը

Դմբո Հանսը (դան․՝ Klods-Hans), դանիացի հայտնի հեքիաթագիր Հանս Քրիստյան Անդերսենի հեքիաթը։ Գրվել է 1885 թվականին։


== Սյուժե ==
Գյուղում կար մի դաստակերտ, և այդ դաստակերտում ապրում էր մի ծեր պարոն։ Նա ուներ երկու խելացի տղա։ Նրանք պատրաստվում էին թագավորի աղջկան ձեռքը խնդրելու, բայց թագավորը ասել էր, որ նա իր աղջկան նրան կտա, ով իր հետ զրույցում ամենաճարտարը կլինի։ Դրա պատճառով տղաները անվերջ կարդում էին։ Իրականում նրանք երեքն էին, բայց փոքրին հաշվի չէին առնում, քանի որ նա խելացի չէր. նրան դմբո Հանս էին անվանում։ Հանսն էլ էր ցանկանում գնալ թագավորի պալատ, գալիս և իր հորից ձի է խնդրում, բայց հայրը չի տալիս։ Այդ ժամանակ նա վերցրնում է մի այծ և գնում է թագավորի պալատ։ Նրանք հասնում են թագավորի պալատ. այնտեղ նրանց համարակալում են և շարք կանգնեցնում։ Երկու եղբայրները փորձում են խոսել թագավորի աղջկա հետ, բայց չեն կարողանում։ Հետո դմբո Հանսն է խոսում նրա հետ. Հանսը խոսքի տակ չէր մնում և անեն մի հարցին պատասխանում էր։ Հանսը և թագավորի աղջիկ ամուսնանում են։


== Կերպարներ ==
Երկու եղբայր
Դմբո Հանս
Հայր
Թագավոր
Թագավորի աղջիկ
Խորհրդական


== Ծանոթագրություններ ==


== Արտաքին հղումներ ==
Հանս Քրիստիան Անդերսեն, «Դմբո Հանսը»
«Դմբո Հանսը». պատմում է Միքայելը
Նովայա Օբոդովկա

Նովայա Օբոդովկա (ուկրաիներեն՝ Нова Ободівка), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1798 թվականին։
2001 թվականի տվյալներով Նովայա Օբոդովկա գյուղում բնակվում էր 2 983 մարդ։ Բնակավայրը զբաղեցնում է 22,7 կմ² տարածք։ Բնակչության խտությունը կազմում էր 131,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստելվետրո Պիաչենտինո

Կաստելվետրո Պիաչենտինո (իտալերեն՝ Castelvetro Piacentino), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 4839 մարդ։ Բնակչության միջին խտությունը՝ 138 մարդ/կմ²։ Զբաղեցնում է 35 կմ² տարածք։ Փոստային ինդեքս՝ 29010։ Հեռախոսային կոդը՝ 0523։


== Արտաքին հղումներ ==
http://www.castelvetropiacentino.com/ Archived 2021-02-27 at the Wayback Machine.
Դանիլկի (գյուղ, Նեմիրովի շրջան)

Դանիլկի (ուկրաիներեն՝ Данилки), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1800 թվականին։
2001 թվականի տվյալներով Դանիլկի գյուղում բնակվում էր 66 մարդ։ Բնակավայրը զբաղեցնում է 1302 կմ² տարածք։ Բնակչության խտությունը կազմում էր 50,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաշույն (մ.թ.ա. 13-12-րդ դարեր, Արթիկ)

Դաշույն, մ.թ.ա. 13-12-րդ դարերում Արթիկում հայտնաբերված սեպաձև շեղբով միաձույլ դաշույն, որը ներառված է Հայաստանի պատմության թանգարանի հավաքածուում 2346-331 համարի ներքո։


== Նկարագրություն ==
Երկսայր դաշույնը  երկու երեսից զարդարված է ակոսներով, որոնց միջև գալարվող օձի մեկական ռելիեֆներ են։
Դաշույնը պատրաստված է տեխնիկական բարդ եղանակով՝ երկգույն մետաղի օգտագործումով (դեղին մակերեսի վրա ընդելուզված են կարմրագույն պղնձե ռելիեֆներ)։ Շեղբի վերին՝ լայնացող մասում փորագրված է վազող պարույր։ Դաստակը խողովակաձև է՝ կիսագնդաձև գլխիկով։ Գլխիկի վրա՝ եռանկյունաձև միջնորմապատերով առանձնացված հատվածներում, պահպանվել են փայտյա ներդիրներ
:


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages..
Ֆլաժոլետ (երաժշտական հնարք)

Ֆլաժոլետ (ֆր.՝ flageolet՝ փոքրիկ ֆլեյտա), աղեղնավոր և կսմիթային լարային գործիքներով նվագելու հնարք՝ ուղղված ձայն-հնչերանգի արտաբերմանը։ Ֆլաժոլետ է կոչվում նաև դուրս եկած ձայնը։ Լարային գործիքների պարագայում իրականացվում է լարի երկարությունը 2 մասի բաժանող կետի մասնակի սեղմմամբ (ձայնի հնչեղությունը բարձրանում է 1 օկտավայով, լարի երկարությունը 4 մասի բաժանող կետում (բարձրանում է 2 օկտավա) և այլն։


== Նկարագրություն ==
Հնարքի անվանումը կապված է այն բանի հետ, որ դուրս եկած մի փոքր խուլ ձայնը հիշեցնում է ֆլեյտայի տեմբր։
Տարբերակում են բնական և արհեստական ֆլաժոլետներ։ Բնական ֆլաժոլետ կատարելիս լարի հնչող հատվածը վերևից սահմանափակվում է ընկուձափողով, այլ կերպ ասած՝ օգտագործվում է բաց լարի ամբողջ երկարությունը։
Արհեստական ֆլաժոլետի դեպքում լարը սեղմվում է ցանկացած լադում, աջ ձեռքով սեղմվում է լարը, և միաժամանակ լարին է դիպչում նույն ձեռքի մատներից երևէ մեկը (կսմիթային գործիքներ նվագելու դեպքում, օրինակ՝ կիթառ)։

Մեդիատորով էլեկտրակիթառ նվագելիս արհեստական ֆլաժոլետը ստացվում է մեդիատորով հարվածելիս այնպես, որ լարերը թեթևակի դիպչեն բութ մատին (մեդիատորը վերից վար շարժելիս) կամ ցուցամատին (մեդիատորը վարից վեր շարժելիս)։ Այդ դեպքում մեդիատորով ձեռքը լարի ամրացման կետից գտնվում է որոշակի հեռավորության վրա (հեռավորությունը լարը բաժանում է որոշակի բաժինների)։
Աղեղնավոր գործիքներ նվագելիս արհեստական ֆլաժոլետը իրականացվում է այսպես․ ձախ ձեռքի ցուցամատը լարը սեղմում է անհրաժեշտ տեղում, իսկ ձախ ձեռքի ճկույթը դիպչում է լարի տատանման հանգուցային կետին (այնտեղ, որտեղ լարի օբերտոնի (հնչերանգ) տատանման մեծությունը հավասար է զրոյի)։ Կոնտրաբասով՝ սոլո տարբերակով նվագելիս, արհեստական ֆլաժոլետը իրականացվում է հետևյալ կերպ. բութ մատի կողմնային մասով լարը սեղմվում է անհրաժեշտ հատվածում, իսկ 1-ին, 2-րդ, 3-րդ կամ 4-րդ մատները դիպչում են լարին անհրաժեշտ հատվածում։ Դասական կիթառի վրա արհեստական ֆլաժոլետը իրականացվում է հետևյալ կերպ. լարը սեղմված է որևէ լադում, իսկ աջ ձեռքը գտնվում է տատանման հանգուցային կետում։ Աջ ձեռքի երկու մատով հնչեցվում է ձայնը, իսկ մյուսը դիպչում է հանգուցային կետին։


== Ծանոթագրություններ ==


== Գրականություն ==
Флажолет // по: Риман Г. Музыкальный словарь [Пер. с нем. Б. П. Юргенсона, доп. рус. отд-нием]. — М.: ДиректМедиа Паблишинг, 2008.
Հուգո Լեգզդինշ

Հուգո Լեգզդինշ (լատիշ․՝ Hugo Legzdiņš; 1903, դեկտեմբերի 7, Ռուսական կայսրություն – 2004, հուլիսի 20, Լատվիա, Ռիգա), լատվիացի ծովագնաց, Լատվիայի ռազմածովային նավատորմի սպա (փոխծովակալ), Ռոնիս սուզանավի հրամանատարը։
Խորհրդային շրջանում, Հուգո Լեգզդինշը մշտապես պայքարել է Լատվիական Խորհրդային Սոցիալիստական Հանրապետության տապալման և Լատվիայի անկախ պետության հիմնադրման համար, որի արդյունքում արժանացել է խորհրդային իշխանությունների դժգոհությանը։ Իոսիֆ Ստալինը հակախորհրդային տրամադրությունների համար մեղադրել է Լեգզդինշին և արգելել նրա ելքը դեպի ծով։ Վերջինս իրեն նվիրել է մանկավարժական աշխատանքի։ Եղել է Լատվիայի ռազմածովային ակադեմիայի պատվավոր ակադեմիկոս։ Հեղինակել է «Navigācija» ընդարձակ աշխատությունը, որը դասագրքի դեր է կատարել (դա 30 տարի շարունակ եղել է նավագնացության թեմայով լատիշերեն հրատարակված միակ մասնագիտական գիրքը)։
Հուգո Լեգզդինշը պարգևատրվել է Լատվիայի Հանրապետության Երեք աստղի շքանշանով և ֆրանսիական կառավարության Պատվո լեգեոնի շքանշանով։
Մահացել է 2004 թվականի հուլիսի 20-ին՝ հարյուր տարեկան հասակում, Լատվիայի մայրաքաղաք Ռիգայում։


== Ծանոթագրություններ ==


== Գրականություն ==
Hugo Legzdins, Ronis — Mana Budina Un Pils ։ zemūdenes komandiera dzīvesstāsts, Dzivesstasts, Riga, Lettonie, 2002, 344 pages (ISBN 9984959902).
H. Legzdiņš, «Ronis — mana būdiņa un pils», 2002.
Մամադու Բա

Մամադու Բա (ֆր.՝ Mamadou Bah, ապրիլի 25, 1988(1988-04-25), Կոնակրի, Գվինեա), գվինեացի ֆուտբոլիստ, հենակետային կիսապաշտպան։ Գվինեայի ազգային հավաքականի խաղացող։


== Կարիերա ==
Բան հանդիսանում է «Ստրասբուրգ» դպրոցի սանը։ 2007 թվականին նա տեղափոխվել է հիմնական ակումբի թիմ, և հանդես է եկել երեք տարի, 2010 թվականին նա տեղափոխվեց գերմանական ֆուտբոլային ակումբ «Շտուտգարտ» 600 հազարով։ Գերմանիայում Բայի կարիերան չստացվեց, Բունդեսլիգայում 3 սեզոնում նա խաղացել է 6 խաղ։ Բացի այդ, Գերմանիայում գվինեացին վնասվածք է ստացել, սկզբում նրան վնասվածք պատճառեցին ձախ ծունկը, որի պատճառով շարքից դուրս է եկել 6 շաբաթով, 2013 թվականի սկզբներում կոտրել է աջ ոտքը, որից հետո վերականգնվել է կես տարուց։
2013 թվականի ամռանը Բան դարձել է ազատ գործակալ, բայց չկարողացավ գտնել նոր ակումբ։ Միայն 2014 թվականի հունվարին նա վերադարձավ «Ստրասբուր», որը ելույթ էր ունենում երրորդ ֆրանսիական դիվիզիոնում։ Իր նախկին ակումբում Բան խաղաց 1 տարի, դեռ 2015 թվականի հունվարին նորից մնաց առանց ակումբ։


== Կարիերան հավաքականում ==
Գվինեայի հավաքականի համար Բան առաջնելույթ է կատարել 2008 թվականին աֆրիկյան գավաթում Գանայի ազգային հավաքականի դեմ։ Մինչև 2012 թվականը նա պարբերաբար ունեցավ մասնակցություն ազգային հավաքականի կազմում և 2012 թվականին մասնակցել է բոլոր երեք խաղերում Գվինեայի թիմի ազգերի գավաթում։


== Ծանոթագրություններ ==


== Աղբյուրներ ==
պրոֆիլը fussballdaten.de
խաղացողի պրոֆիլը
Հիպողիտոս

Հիպողիտոս (լատ.՝ Hippolytus, մոտ 170[…], Հռոմ, Հռոմեական կայսրություն - 235[…], Սարդինիա, Իտալիա), վաղ քրիստոնեական հեղինակ, հակապապ և նահատակ (217/218 — 235)։ Արևմուտքում նրա տոնը նշվում է օգոստոսի 13-ին, իսկ ուղղափառներն այն նշում են հունվարի 30-ին (փետրվարի 12-ին)։


== Կենսագրություն ==
Աշխատել է Հռոմում, սակայն գրել է հունարենով։ Նրա կրթությունը հելլենիստական է եղել։ Ենթադրվում է, որ նա ունեցել է հունական ծագում, սակայն կա նաև վարկած, որ նա արևելք եկել է հասուն տարիքում։ Եղել է կաթոլիկ եկեղեցու ջատագովը և թե՛ խոսքով, թե՛ գործով պայքարել է հերետիկոսների դեմ։
Որոշելով, որ Զեփյուռինոս պապն ընդունում էր հերետիկոսներին, Հիպողիտոսն առանձնանում է նրանից և ստեղծում իր համայնքը։ Նրա ընդդիմադիր տրամադրվածությունն առավել ուժեղանում է այն ժամանակ, երբ Կալիստոս I-ը ընտրվում է պապ, և այդուհետ Հիպողիտոսը մնում է հակապապ նաև Ուրբանոս I-ի և Պոնտիանոսի օրոք։ Վերջինիս հետ աքսորվում է Սարդինիա, որտեղ նրանք հաշտվում են և որոշում, որ հաջորդ պապը լինելու է Անտերոսը։
Հիպողիտոսը մահվան է դատապարտվել քառատվելով։
Փաբիանոս պապը հանդիսավոր կերպով հողին է հանձնել Պոնտիանոսի և Հիպողիտոսի մասունքները։


== Ծանոթագրություններ ==


== Տես նաև ==
Հռոմի պապերի ու հակապապերի ցանկ


== Արտաքին հղումներ ==
Refutation of All Heresies
Against Noetus
The Apostolic Tradition of Hippolytus of Rome Archived 2011-07-08 at the Wayback Machine.
Ante Nicene Fathers Vol. 5: Fathers of the Third Century: Hippolytus, Cyprian, Caius, Novatian, Appendix
Hieromartyr Hippolytus the Pope of Rome (January 30) Orthodox icon and synaxarion
Encyclopædia Britannica, Hippolytus of Rome
Patron Saints Index: Hippolytus Archived 2008-03-24 at the Wayback Machine.
Saint Hippolytus, Martyr at the Christian Iconography web site
Here Followeth the Life of St. Hyppolitus, Martyr from Caxton's translation of the Golden Legend
Colonnade Statue in St Peter's Square
Ռուբեն Բ

Ռուբեն Բ (1165 - 1170, Հռոմկլա, Նիզիփ, Գազիանթեփի մարզ, Թուրքիա), Կիլիկիայի Հայոց իշխան 1169 թվականին, Ռուբինյանների ազգատոհմից։ Հաջորդել է հորը՝ Թորոս Բ–ին։ Ռուբենի անչափահասության պատճառով երկիրը ղեկավարում էր Թովմաս պայլը։ Սակայն նույն թվականին գահը բռնագրավել է Թորոս Բ–ի եղբայր Մլեհը։ Թովմաս պայլը Ռուբենին փախցրել է Հռոմկլա, որտեղ շուտով մահացել է։
Էդվարդ Բրեդֆորդ Թիչեներ

Էդվարդ Բրեդֆորդ Թիչեներ (անգլ.՝ Edward Bradford Titchener, հունվարի 11, 1867(1867-01-11), Չիչեստեր, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 3, 1927(1927-08-03), Իթակա, Նյու Յորք, ԱՄՆ) անգլո-ամերիկյան փորձարար հոգեբան։


== Կյանք ==
Թիչեները Օքսֆորդի համալսարանում սովորել է հոգեբանություն, դասական լեզուներ և ֆիզիոլոգիա, այնեհետև 1890 թվականին եկել Լայպցիգ Վիլհելմ Վունդտի մոտ, որտեղ 1892 թվականին պաշտպանել է դոկտորական ատենախոսությունը։
Դրանից հետո նա տեղափոխվել է ԱՄՆ, որտեղ 1892-1927 թվականներին Կորնելի համալսարանում հոգեբանություն է դասավանդել։ Նա հիմնել է ամերիկյան առաջին հոգեբանական լաբորատորիան, որից հետո դարձել է ԱՄՆ-ում հոգեբանության «հայրը»։ Հետագայում նա բախվել է բիհեյվորիզմի հետ։ Տիտչեներին մեղադրվում էին այն բանի համար, որ փորձել է ամերիկյան փիլիսոփայական միտքը փոփոխել գերմանական փիլիսոփայական մտքով (չնայած իրականում նրա հայացքները գրեթե ամբողջությամբ ձևավորվել են բրիտանական ավանդույթների ազդեցության ներքո, որտեղ հոգեբանությունը մոտ էր բնական գիտություններին, այդ գաղփարով նա մոտ էր Վունդտին)։


== Ձեռքբերումներ ==
Թիչեները առաջին անգամ ներկայացրեց «ստրուկտուալիզմ» տերմինը, ցույց տալով Վունդտի հետազոտական մոտեցումը ի տարբերություն Ուիլյամ Ջեյմսի «ֆունկցիոնալիզմի»։ Նա ինքը շարունակում էր զարգացնել այդ մոտեցումը, թեև Վյուրցբուրգի դպրոցը ներհայեցողությունը (ինտրոսպեկցիան) ընդունում էր, որպես հոգեկան գործընթացների ուսումնասիրման մեթոդ։ Նա փորձել է հոգեկանը տարանջատել որոշ բաղադրիչ տարրերի, որի ընդհանուր թիվը հասնում էր 30 000-ի, ինչը համեմատեց քիմիական տարրերի հետ։ Ըստ Թիթչեների հետազոտությունների չի կարելի անտեսել հոգեկան գործընթացների և զգացողությունների մանրամասն նկարագրությունները։
Նրա պատվին է կոչվում «Տիտչեների պատրանք»-ը (Էբինհաուզի տեսողական պատրանք), դրանք շրջաններ են շրջապատված այլ շրջանակներով և թվում է ավելի փոքր այն շրջանը, որի շրջապատող շրջանների տրամագիծը ավելի մեծ է։


== Ծանոթագրություններ ==
Պերիդոտիտ

Պերիդոտիտ, (ֆր.՝ peridot), պերիդոտ, ձիթակն, գերհիմնային ներժայթուք ապար՝ կազմված օլիվին, պիրոքսեն և ուղեկցող՝ քրոմշպինելիդ կամ մագնետիտ միներալներից։ Կառուցվածքը նրբահատիկ է, գույնը՝ կանաչակապույտ, կանաչամոխրագույն կամ մոխրագույն՝ տարբեր աստիճանի սերպենտինացած։ Տարբերում են պիրոքսենային, հոռնբլենդային, պլագիոկլազային, փայլարային և նռնաքարային պերիդոտիտներ։


== Հայաստանում ==
Հայաստանում տարածված են պիրոքսենային, հազվադեպ՝ պլագիոկլազային պերիդոտիտներ, որոնց առաջացրած ներդրումները մտնում են Սևանի ու Վեդու օֆիոլիթային գոտիների գաբրո-պերիդոտիտային կազմավորման մեջ։ Օգտագործվում է շինարարության մեջ։
Կոլանյա

Ագացանո (իտալերեն՝  Collagna ), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 991 մարդ։ Բնակչության միջին խտությունը՝15 մարդ/կմ²։ Զբաղեցնում է 67 կմ² տարածք։ Փոստային ինդեքս՝ 42037։ Հեռախոսային կոդը՝ 0522։
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Վիճակագրություն ==
Բնակչության կազմ


== Վարչակազմը կոմունայի ==
Հեռախոսահամար՝ 0522 897120
Էլեկտրոնային հասցե՝ collagna@comune.collagna.re.it


== Արտաքին հղումներ ==
Պաշտոնական կայք (իտալ.)
Յուրոչկի (գյուղ, Կոզելշչինայի շրջան)

Յուրոչկի (ուկրաիներեն՝ Юрочки), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Յուրոչկի գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսովոե (գյուղ, Բրատսկոեի շրջան)

Անվան այլ կիրառումների համար տե՛ս՝ ԼեսովոեԼեսովոե (ուկրաիներեն՝ Лісове), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1794 թվականին։
2001 թվականի տվյալներով Լեսովոե գյուղում բնակվում էր 105 մարդ։ Բնակավայրը զբաղեցնում է 0,567 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոփֆիլդ (ՀԱՀ)

Հոփֆիլդ (աֆրիկաանս՝  և անգլ.՝ Hopefield), քաղաքը Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և Սալդանյա Բեյ մունիցիպալիտետի կազմում։


== Պատմություն ==
Ժամանակակից քաղաքի տեղում բնակավայրը հիմնադրվել է 1852 թվականին Լանգեքյոյլ (Langekuil) ֆերմայի տարածքում։ 1914 թվականին Հոփֆիլդն ստացել է մունիցիպալիտետի կարգավիճակ։ Անունը կապված է քաղաքի երկու հիմնադիրների՝ մայոր Ուիլյամ Հոփի և Ֆիլդի ազգանունների հետ։


== Աշխարհագրական դիրք ==
Քաղաքը գտնվում է նահանգի արևմտյան մասում՝ Բերխրիֆիր գետից հարավ, Սալդանյա Բեյ ծովածոցից արևելք, նահանգի վարչական կենտորն Քեյփթաունից դեպի հյուսիս-հյուսիս-արևմուտք (NNW)՝ մոտ 92 կմ հեռավորության վրա։ Ծովի մակարդակից բացարձակ բարձրությունը 56 մետր է։


== Կլիմա ==
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 262 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Միջին առավելագույն ջերմաստիճանը տատանվում է 17,1 °C-ից  (հուլիսին) մինչև 28,3 °C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսում լինում է 7 °C։


== Բնակչություն ==
2001 թվականի պաշտոնական մարդահամարի տվյալներով՝ բնակչությունը կազմում էր 1836 մարդ, որոնցից տղամարդիկ կազմում էին 46,13 տոկոս, կանայք՝ համապատասխանաբար 53,87 տոկոս։ Ռասայական առումով, գունամորթները եղել են  քաղաքի բնակչության 77,45 %-ը, սպիտակամորթները՝ 22,55 %։ Քաղաքացիների շրջանում ամենատարածված լեզուներն էին աֆրիկաանսը (96,73 %) և անգլերենը (3,27 %)։
2011 թվականի պաշտոնական մարդահամարի ընթացքում ստացված տվյալների համաձայն՝ Հոփֆիլդում բնակվում էր 6460 մարդ, որոնցից տղամարդիկ կազմում էին 48,87 տոկոս, կանայք՝ համապատասխանաբար 51,13 տոկոս։ Ռասայական առումով, գունամորթները եղել են քաղաքի բնակչության 81,52 %-ը, սպիտակամորթները՝ 14,4 %, նեգրոիդները՝ 2,63 %, ասիացիները (այդ թվում՝ հնդիկներ)՝ 0,46 %, այլ ցեղերի ներկայացուցիչներ՝ 0,99 %: Քաղաքի բնակիչների շրջանում ամենատարածված լեզուներն են եղել աֆրիկաանսը (94,21 %) և անգլերենը (3,46 %)։


== Տրանսպորտ ==
Քաղաքով անցնում է R45 տարածաշրջանային խճուղին։ Գործում է երկաթուղային կայարան։


== Ծանոթագրություններ ==
Էդուարդ Աղայան (այլ կիրառումներ)

Էդուարդ Աղայան անունը կարող է վերաբերել հետևյալ անձանց.

Էդուարդ Աղայան, հայ լեզվաբան։
Էդուարդ Աղայան (քանդակագործ)
Լա մինոր

Լա մինորը լադի տոնայնություններից մեկն է։ Այս տոնայնության գերմաներեն անվանումն է a moll, անգլերեն՝ a minor և ֆրանսերեն անվանումը՝la mineur, դո մաժորի զուգահեռ տոնայությունն է։ Տոնայնությունը չունի բնական նշաններ։ Բնական գամման կազմված է հետևյալ նոտաներից՝ լա-սի-դո-ռե-մի-ֆա-սոլ-լա-սոլ-ֆա-մի-ռե-դո-սի-լա, հարմոնիկը՝ լա-սի-դո-ռե-մի-ֆա-սոլ դիեզ-լա-սոլ բեկար-ֆա-մի-ռե-դո-սի-լա, իսկ մելոդիկը՝ լա-սի-դո-ռե-մի-ֆա դիեզ-սոլ դիեզ-լա-սոլ բեկար-ֆա բեկար-մի-ռե-դո-սի-լա։ 
Լյա մինորի սուբդոմինանտան ռեն է, իսկ դոմինանտան՝ մին։ 
Այս տոնայնությունում գրվել են բազմաթիվ հանրահայտ ստեղծագործություններ որոնցից են Ռոբերտ Շումանի և Էդվարդ Գրիգի դաշնամուրային կոնցերտները, Անտոնին Դվորժակի ջութակի կոնցերտը, Սերգեյ Ռախմանինովի 3-րդ սիմֆոնիան, Յոհաննես Բրամսի կրկնակի կոնցերտը ջութակի և թավջութակի համար և այլ գործեր։
Ալաքիլիսա (այլ կիրառումներ)

Ալաքիլիսա անվանումը կարող է վերաբերվել Արևմտյան Հայաստանի հետևյալ գյուղերին

Ալաքիլիսա (Շապին Գարահիսարի գավառ) - Սեբաստիայի վիլայեթի Շապին Գարահիսարի գավառում
Ալաքիլիսա (Սեբաստիայի գավառ) - Սեբաստիայի վիլայեթի Սեբաստիայի գավառում
Ալաքիլիսա (Օլթիի գավառ) - գյուղ Արևելյան Հայաստանում, Կարսի մարզի Օլթիի գավառում
Ալաքիլիսա (Կաղզվանի գավառ) - գյուղ Արևելյան Հայաստանում, Կարսի մարզի Կաղզվանի գավառում


== Տես նաև ==
Ալաքիլիսե (այլ կիրառումներ)
Նովոյուզեևո

Նովոյուզեևո (ռուս.՝ Новоюзеево, բաշկիրերեն՝ Яңы Йүзәй), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (328101-328200)

Աստերոիդների ցանկ (328001-328100)  • Աստերոիդների ցանկ  • Աստերոիդների ցանկ (328201-328300)
 Աստերոիդների ցանկ (328001-328100)  • Աստերոիդների ցանկ  • Աստերոիդների ցանկ (328201-328300)
Քաղ

Քաղ, գավառ Մեծ Հայքի Աղձնիք նահանգի կազմում։
Գավառի կենտրոնն էր Քղիմար բերդաքաղաքը։


== Տես նաև ==
Աղձնիք
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Վաթեռլոո (այլ կիրառումներ)

Վաթեռլոո կարող է նշանակել՝

Վաթեռլոո - բնակավայր է Բելգիայի Բրաբանտ նահանգում։
Վաթեռլոոյի ճակատամարտ - Նապոլեոն Բոնապարտի բանակի և անգլո-հոլանդա-պրուսական զորքերի միջև ճակատամարտ Վաթեռլոո բնակավայրի մոտ։
Վաթեռլոո (կայարան) — խոշոր երկաթուղային կայարան Լոնդոնում։
Վաթեռլոո (ֆիլմ) —ռուսական գեղարվեստական կինոնկար
Վաթեռլոո կամուրջ (պիես) - Ռոբերտ Շերվուդի պիեսը։
Վաթեռլոո կամուրջ (ֆիլմ) - կինոնկար ըստ Ռոբերտ Շերվուդի պիեսի, տարբեր տարիների նկարահանվել է երեք ֆիլմ։
Վաթեռլոո (կամուրջ) — Թեմզա գետի վրայով ուղանցույց կամուրջ է Լոնդոն քաղաքում։
Վաթեռլոո (ռեգբիի ակումբ) — ռեգբիի թիմ Լիվերպուլից։
Waterloo (ալբոմ) — ABBA-ի երկրորդ ալբոմը։
Waterloo (երգ) — ABBA խմբի երգերից։
Ուիլթշիր

Ուիլթշիր կամ Վիլտշիր (անգլ.՝ Wiltshire, /ˈwɪltʃər/ կամ /ˈwɪltʃɪər/), Անգլիայի հարավում գտնվող կոմսություն Հարավ-Արևմտյան Անգլիա մարզի կազմում։ 2009 թվականին բաժանվել է երկու ունիտար միավորների՝ Ուիլթշիր և Սուինդոն։ Մայրաքաղաքն է Թրոուբրիջը, ամենամեծ քաղաքը՝ Սուինդոնը։ Բնակչությունը՝ 642 հազար մարդ (2007 թվականի տվյալներով կոմսությունների մեջ 34-րդ տեղը)։


== Աշխարհագրություն ==
Ուիլթշիր կոմսությունն զբաղեցնում է 3 485 քառակուսի կիլոմետր (կոմսությունների մեջ 14-րդը) և հյուսիս-արևելքում սահմանակից է Օքսֆորդշիր և Բերքշիր կոմսությունների, հարավ-արևելքում՝ Հեմփշիր, հարավ-արևմուտքում՝ Դորսեթ, արևմուտքում՝ Սոմերսեթ, հյուսիս-արևմուտքում՝ Գլոսթերշիր կոմսությունների հետ։
Ուիլթշիր կոմսությունը կազմված է քաղաքականապես միմյանցից անկախ երկու ունիտար Ուիլթշիր և Սուինդոն միավորներից։
Ուիլթշիր ունիտար միավորն զբաղեցնում է 3 255 քառակուսի կիլոմետր (շրջանների մեջ 3-րդը) տարածք և հյուսիս-արևելքում սահմանակից է Սուինդոն ունիտար միավորի և Բերքշիր կոմսության հետ, հարավ-արևելքում Հեմփշիր կոմսության հարավ-արևմուտքում՝ Դորսեթ, արևմուտքում՝ Սոմերսեթ, հյուսիս-արևմուտքում՝ Գլոսթերշիր կոմսությունների հետ։


== Ժողովրդագրություն ==
Ուիլթշիր կոմսության տարածքում ապրում է 642 հազար մարդ, բնակչության միջին խտությունը 184 մարդ/կմ² է։
Ուիլթշիր ունիտար միավորի տարածքում ապրում է 432 973 մարդ, բնակչության միջին խտությունը 133 մարդ/կմ² է։
Բնակչության աճը.

1801: 185,107
1851: 254,221
1901: 271,394
1951: 386,692
2001: 613,024
2007: 642,000


== Վարչական բաժանում ==
Մինչ 2009 թվականը կոմսության կազմում կային 5 վարչական շրջաններ.

2009 թվականի ռեֆորմի ընթացքում նախկին неметропольному Ուիլթշիր կոմսությանը տրվեցին նրա մեջ մտնող շրջանների լիազորությունները և գործառույթները։ Արդյունքում նախկին Ուիլթշիր կոմսությունը դարձավ ունիտար միավոր, իսկ նրա մեջ մտնող չորս շրջանները վերացվեցին։


== Քաղաքականություն ==
Ուիլթշիր կոմսությունը չունի միասնական ինքնավար կառավարման մարմին։ Իշխանությունը բաժանված է միմյանցից անկախ Ուիլթշիր և Սուինդոն ունիտար միավորների խորհուրդների միջև։
Ուիլթշիր ունիտար միավորի խորհուրդը կազմված է 98 շրջաններից ընտրված 98 պատգամավորներից։ Վերջին ընտրությունների արդյունքում խորհրդի 61 տեղն զբաղեցնում են պահպանողականները։


== Տեսարժանություններ ==
Սթոունհենջ
Ուիլթոն-հաուս
Լոնգլիթ
Էյվբերի


== Արտաքին հղումներ ==
Wiltshire County Council(անգլ.)
Անգլիայի և Ուելսի 2011 թվականի մարդահամար(անգլ.)


== Ծանոթագրություններ ==
Կիռիկուկյուլա (գյուղ, Կաառմա շրջան)

Անվան այլ կիրառումների համար տե՛ս՝ ԿիռիկուկյուլաԿիռիկուկյուլա (էստ․՝ Kirikuküla), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մի ճաշարանում...

«Մի ճաշարանում...» (ռուս.՝ «В одной столовой…»), խորհրդային երգիծական տիկնիկային անիմացիոն ֆիլմ մեծահասակների համար, որը նկարահանել է ռեժիսոր Գրիգորի Լոմիձեն 1957 թվականին։ Պատմում է հասարակական սննդի ոլորտում անկարգությունների և աչքակապության մասին.
Ֆիլմի ռեժիսորը՝ Գրիգորի Լոմիձեն, իր աշխատանքում առավելապես դիմել է թատերական տիկնիկների նկարահանմանը՝ կադր առ կադր նկարահանումներն օգտագործելով ավելի քիչ։


== Սյուժե ==
Ճաշարանի տնօրեն Մուրմիզինը, հոգալով միայն անձնական բարեկեցության մասին, ընդհանրապես չի հետևում իր հաստատությունում սպասարկման որակին։ Անսպասելի վերանայման օրը պարզվում է, որ ճաշարանում ընդհանրապես սնունդ չկա։ Ենթադրյալ «ռևիզորին» ստիպված են լինում կերակրել տնական կերակուրով, որը բերել է Մուրմիզինի կինը։ Սակայն արդյունքում պարզվում է, որ այցելուն ամենևին էլ ստուգող չէ, այլ հանրային վերահսկիչ։


== Դերերը հնչյունավորել են ==
Նինա Տեր-Օսիպյան
Սերաֆիմ Անիկեև
Յուրի Խրժանովսկի
Լ. Տերեխինա
Սեմյոն Սամոդուր
Մարիա Միրոնովա
Ն. Մերկուլովա
Վ. Բախարև
Լեոնիդ Պիրոգով
Ա. Սախնովսկի
Ա. Վոլգինա


== Նկարահանող խումբ ==
Ռեժիսոր՝ Գրիգորի Լոմիձե
Սցենարիստ՝ Յակով Զիսկինդ
Բեմադրող նկարիչներ՝ Գրիգորի Կոզլով, Վալենտինա Վասիլենկո
Նկարիչ՝ Գ. Միրոշկին
Անիմատորներ՝ Իրինա Մազինգ, Ա. Զորին, Պ. Յակուշև, Լ. Մարտյանովա, Վ. Զակրժևսկի, Վ. Կուսով, Լ. Զվյագինա, Տ. Լիննիկ, Ն. Գժելսկի
Օպերատոր՝ Յոզեֆ Գոլոմբ
Ռեժիսոր՝ Նաթան Բիտման
Կոմպոզիտոր՝ Էդուարդ Կոլմանովսկի
Հնչյունային ռեժիսոր՝ Բորիս Ֆիլչիկով
Մոնտաժող Վ. Եգորովա


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 400. — 816 с. — 3000 экз. — ISBN 5-9265-0319-4


== Արտաքին հղումներ ==
В одной столовой մուլտֆիլմը «Անիմատոր.ռու» կայքում
Образ советского чиновника в сатирических мультфильмах эпохи «Оттепели».
Хрущёвская «оттепель» в мультипликации.
Պոտ

Պոտ (ֆր.՝ Potte), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 99 մարդ, բնակչության խտությունը` 30.28 մարդ/կմ²։ Բնակավայրը զբաղեցնում է 3.27 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 76 աշխատունակ (15-64 տարեկան)  բնակիչ, որոնցից ակտիվ էին 60-ը, իսկ ոչ ակտիվները` 16։ Ակտիվության ցուցանիշը կազմում է 78,9 %։ 60 աշխատունակ մարդկանցից աշխատել է 45 անձ (26 տղամարդ և 19 կին)։ Գործազուրկ են եղել 15 անձ (5 տղամարդ և 10 կին)։ 16 անաշխատունակներից 6-ը եղել են աշակերտներ կամ ուսանողներ, 4-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուբինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԳուբինոԳուբինո (ռուս.՝ Губино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվրոպայի կամուրջ (Բրեններ լեռնանցք)

Եվրոպայի կամուրջ կամ «Եվրոպա» կամուրջ (Europabrücke), 777 մետր երկարություն ունեցող կամուրջ Ավստրիայի Տիրոլ երկրամասում, Ինսբրուք քաղաքից հարավ, Վիփ հովտում։ Կամուրջն իրար է կապում Սիլլ գետի երկու ափերը, դառնում Ալպյան լեռներով ձգվող Բրեններ  A13 ավտոմայրուղու և եվրոպական E45 երթուղու կարևորագույն հատվածներից մեկը։ Այդպիսով՝ կամուրջը հանդիսանում է Ավստրիան իտալական Հարավային Տիրոլին և Հարավարևելյան Գերմանիան Հյուսիսային Իտալիային կապող գլխավոր մայրուղու կարևորագույն մասը։


== Հակիրճ տեղեկատվություն ==
«Եվրոպայի կամրջի» սյուների միջև ամենամեծ թռիչքը 198 մետր երկարություն ունի։ Կամրջի վրա ստեղծվել են անհրաժեշտ հարմարություններ՝192 մետր բարձրությունից էլաստիկ պարանով ներքև ցատկելու՝ Bungee jumping-ի համար. այս առումով «Եվրոպան» աշխարհում նման կարգի հինգերորդ բարձր օբյեկտն է։
Կամրջի երթևեկելի մասը, որ կազմված է երկաթբետոնե հեծաններից (ի դեպ, շինարարության ժամանակ օգտագործվել է 70 հազար խորանարդ մետր բետոն), հենվում է հինգ սյուների վրա, որոնցից ամենաբարձրը 146,5 մետր բարձրություն ունի։ 1984 թվականին իրականացված վերակառուցողական աշխատանքներից հետո կամրջի լայնությունը հասցվել է 24,6 մետրի։ Երկու կողմերով ավտոմեքենաները կարող են երթևեկել երեքական շարքով։
Կամրջի շինարարության ընթացքում զոհվել է քսաներկու շինարար, ընդ որում՝ պաշտոնական տվյալներով՝ նրանցից մեկը, իսկ ըստ տարածված խոսակցությունների՝ երեքը, խեղդվել են հենասյուներից մեկի դեռ չպնդացած բետոնի մեջ ու այդպես մնացել թաղված։ Ի հիշատակ շինարարության և զոհերի՝ մոտակա ավտոկայանատեղիից վեր՝ ժայռի վրա կառուցվել է արդիական ոճով մի մատուռ, իսկ դրանից մի փոքր ցած դիտահարթակ է պատրաստվել։


== Ռեկորդ ==
«Եվրոպայի կամուրջը» կառուցվել է 1959-ից 1963 թվականներին և մեկ տասնամյակից ավելի համարվել է Եվրոպայի ամենաբարձր կամուրջը (բարձրությունը 190 մետր է)՝ գերազանցելով նույնիսկ շվեյցարական Gueuroz-ին։ Բայց 1974 թվականին շահագործման հանձնված Italia Viaduct-ը նրանից վերցրել է առաջատարի տիտղոսը։


== Գրականություն ==
• Der Große ADAC Alpenführer- 1992.ADAC Verlag GmbH, München.   ISBN 3-87003-470-X
• Baedecker. Italien. Verlag Karl Baedeker.2002.  ISBN 3-8297-1091-7


== Ծանոթագրություններ ==


== Արտաքին հղումներ ==
Europabrücke - Austria


== Պատկերասրահ ==
Դոզմերա (այլ կիրառումներ)

Դոզմերա, կարող է վերաբերել՝

Դոզմերա - գետ Ռուսաստանում, Հյուսիսային Կելտմայի վտակը
Դոզմերա - գետ Ռուսաստանում, Պեչորայի վտակը